hadrosaurer
Store norske leksikon,Realfag,Paleontologi,Virveldyr,Krypdyr,Dinosaurer
Hadrosaurer var en stor gruppe planteetende dinosaurer fra kritt, noen ganger kalt andenebbøgler. Innad i gruppen var det stor variasjon i kroppsstørrelse og hodefasong, og flere arter hadde kammer på hodet.
Beskrivelse og levevis Fronten av kjevene var formet som et nebb, og lenger bak var det hundrevis av knudrete kinntenner som kunne male opp kraftig kost som blader og kvister. Planter som fantes på den tiden var blant annet Magnolia, Ginkgo, laurbær og palmer.Hadrosaurene gikk på fire bein når de spiste, men løp antakelig på de store bakbena når de skulle bevege seg fort. Forbena var forholdsvis korte, med tærne holdt sammen i en stor «tredepute». Systematikk og utbredelse Blant hadrosaurene finnes det slekter som Edmontosaurus, Maiasaura, Saurolophus, Corythosaurus og Parasaurolophus. Hadrosaurene hører til i ordenen Ornithischia, underorden Ornithopoda.Fossiler er funnet i Nord-Amerika, Argentina, Europa og Øst-Asia. Les mer i Store norske leksikon dinosaurer